

**ANUNȚ DE CONCURS**

Consiliul Naţional pentru Combaterea Discriminării cu sediul în Bucureşti, Piaţa Valter Mărăcineanu, nr. 1-3, sector 1, organizează conform H.G. nr. 286/2011 completat cu H.G. nr. 1027/2014, concurs pentru ocuparea pe perioadă nedeterminată, cu normă întreagă, a unui post contractual vacant de **șofer treapta II**, în cadrul Serviciului Administrativ – Direcția Economică, Resurse Umane, Salarizare și Administrativ.

**Condițiile specifice pentru ocuparea postului sunt**:

* studii generale dovedite cu certificat de absolvire;
* permis de conducere categoria B.

Concursul se va susține la sediul instituției și va consta într-o probă practică de verificare a cunoștințelor și a aptitudinilor în domeniul legislației din bibliografie, în data de **30 august 2021 ora 10:00** şi un interviu în data de **02 septembrie 2021**.

Dosarele de înscriere la concurs se vor depune la sediul instituţiei, în perioada 09 august – 20 august 2021.

În vederea participării la concurs, candidații trebuie să îndeplinească cumulativ următoarele condiții:

1. Condițiile prevăzute la art. 3 din H.G. nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale și a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, cu modificările și completările ulterioare.

2. Condițiile de studii corespunzătoare postului scos la concurs.

**Bibliografia pentru ocuparea postului de şofer treapta II în cadrul Serviciului Administrativ – Direcția Economică, Resurse Umane, Salarizare și Administrativ:**

1. O.U.G nr.195/2002 privind circulaţia pe drumurile publice, republicată, cu modificările şi completările ulterioare;
2. H.G. nr. 1391/2006 pentru aprobarea Regulamentului de aplicare a O.U.G. nr. 195/2002 privind circulaţia pe drumurile publice, cu modificările şi completările ulterioare;
3. Legea nr. 319/2006 a securităţii şi sănătăţii în muncă, cu modificările şi completările ulterioare;
4. Legea nr. 307/2006 privind apărarea împotriva incendiilor, republicată, cu modificările şi completările ulterioare;
5. O.G nr. 137/2000 - privind prevenirea și sancționarea tuturor formelor de discriminare, republicată, cu modificările și completările ulterioare.

Date de contact: Mihaela Pantofaru, șef birou - Biroul Resurse Umane și Salarizare - Direcția Economică, Resurse Umane, Salarizare și Administrativ, telefon fix 021/312.65.78 int. 503, e-mail mihaela.pantofaru@cncd.ro.